**PITANJA I ODGOVORI - INFORMATIVNA RADIONICA**

**Odgovori na pitanja pristigla tijekom održavanja informativne radionice održane 12. rujna 2025.**

**POZIVA NA DOSTAVU PROJEKTNIH PRIJEDLOGA SF.3.4.08.08**

**„Čitanjem do uključivog društva“**

|  |  |
| --- | --- |
|  | **UPUTE ZA PRIJAVITELJE****3. POSTUPAK PRIJAVE****3.1. Izgled, sadržaj i podnošenje projektnog prijedloga** |
|  | **PITANJE:**Je li ***Suglasnost nadležne matične razvojne službe za uspostavu usluge pokretne knjižnice*** obvezan dokument prijave projektnog prijedloga i uvjet za prihvatljivost Prijavitelja?**ODGOVOR:**U okviru dokumentacije projektnog prijedloga, prijavitelj obavezno dostavlja jednu od suglasnosti nadležne matične razvojne službe, ovisno o tome uspostavlja li ili unapređuje u projektu uslugu pokretne knjižnice. *S****uglasnost nadležne matične razvojne službe za uspostavu usluge pokretne knjižnice (Obrazac 5)*** *-* dostavlja se ako se uspostavlja nova usluga pokretne knjižnice, a ***Suglasnost nadležne matične razvojne službe za unaprjeđenje usluge pokretne knjižnice*** (Obrazac 6) - dostavlja se ako se unapređuje postojeća usluga pokretne knjižnice. Dokument se prilaže projektnoj prijavi kao elektronička preslika (skenirani dokument). Suglasnost ne smije biti starija od datuma objave Poziva na dostavu projektnih prijedloga.  |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
|  | **PITANJE:**Može li se projektni prijedlog temeljiti samo na aktivnostima vezanim uz razvoj čitalačke pismenosti (SC2) bez provedbe aktivnosti razvoja usluge pokretne knjižnice (SC1), odnosno bez nabave i opremanja pokretne knjižnice (bibliobusa)? Konkretno, da li je obveza Prijavitelja provoditi aktivnosti oba specifična cilja (SC1 i SC2)?**ODGOVOR:**U okviru projektnog prijedloga obavezna je provedba svih aktivnosti koje su navedene pod točkom 2.5. Uputa za prijavitelje. Prijavitelj mora provesti aktivnosti: „Razvoj usluge pokretne knjižnice” navedenu pod Specifičnim ciljem 1 „Razvoj inkluzivne usluge pokretne knjižnice u svrhu poticanja čitalačke pismenosti “, aktivnost „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti”, navedenu pod Specifičnim ciljem 2. „Razvoj čitalačke pismenosti pripadnika ranjivih skupina – djece i mladih, starijih i osoba s invaliditetom sudjelovanjem u inkluzivnim uslugama narodnih knjižnica” te horizontalne aktivnosti; „Komunikacija i vidljivost” i „Upravljanje projektom i administracija”. |
|  | **UPUTE ZA PRIJAVITELJE****2. PRAVILA PDP-A****2.9. Horizontalna načela****Prijavni obrazac uz upute za popunjavanje u sustavu eKohezija za Program Učinkoviti ljudski potencijali 2021. - 2027.****Kartica „Horizontalna načela “**  |
|  | **PITANJE:**Može li se u sustavu eKohezija, u dijelu AKTIVNOSTI, dodati nova aktivnost pod nazivom; PROVEDBA AKTIVNOSTI KOJE DOPRINOSE HORIZONTALNIM NAČELIMA te može li se u dijelu PRORAČUN izdvojiti sredstva za provedbu navedenih aktivnosti, kao dio izravnih troškova?**ODGOVOR:**Doprinos horizontalnim načelima mora se planirati u okviru prihvatljivih projektnih aktivnosti navedenih u točki 2.5. Uputa za prijavitelje. Doprinos promicanju horizontalnih načela koji nije povezan s horizontalnim aktivnostima (upravljanje projektom i administracija i/ili komunikacija i vidljivost), mora biti povezan sa specifičnim ciljem PDP-a u okviru aktivnosti za koju je planiran te usmjeren na ciljne skupine navedene u točki 2.1. Uputa za prijavitelje. Navedeno se opisuje u Prijavnom obrascu u dijelu „Horizontalna načela”. Za svako horizontalno načelo potrebno je odabrati ima li pozitivan ili neutralan utjecaj. Ukoliko se odabere opcija pozitivan utjecaj, otvara se tekstualno polje s obvezom unosa opisa doprinosa, kao i poveznice s aktivnostima. U okviru ovog PDP-a, obvezno je osigurati doprinos projekata promicanju sljedećeg horizontalnog načela: • Suzbijanje diskriminacije po svim osnovama. Pored odabranog doprinosa navedenom horizontalnom načelu, prijavitelji mogu dodatno provoditi aktivnosti koje će pridonijeti i nekom od preostalih horizontalnih načela.Troškovi provedbe horizontalnih načela se planiraju u proračunu projekta na način da se stavke troškova provedbe horizontalnih načela navedu pod konkretnom prihvatljivom aktivnošću, u okviru koje se planira ostvariti doprinos. |
|  | **UPUTE ZA PRIJAVITELJE** **2. PRAVILA PDP-A****2.7. Prihvatljivost troškova** |
|  | **PITANJE:**Gradska knjižnica planira provedbu različitih programa u okviru kojih se angažiraju vanjski stručnjaci za specifične aktivnosti (npr. edukacije likovnog stvaralaštva, kreativno pisanje, dramske radionice i sl.). Procijenjeno je da će ukupan trošak provedbe ovih programa biti veći od 26.540 EUR, odnosno iznad pragova za provedbu postupka jednostavne nabave. Naime, radi o zasebnim programima i aktivnostima i na tržištu ne postoji tvrtka koja može angažirati sve osobe u vlastitom kapacitetu (odrađeno je istraživanje tržišta). Dakle, zainteresirani gospodarski subjekt/ponuditelj bi trebao angažirati fizičke osobe putem, među ostalim i ugovora o djelu. U slučaju angažmana takvog gospodarskog subjekta, troškovi za naručitelja obuhvaćali bi troškove angažmana izvršitelja usluga te maržu koju bi zaračunao takav ponuditelj. Gradska knjižnica do sada je primjenjivala Pravilnik o provedbi postupka jednostavne nabave i izvršenje ovih usluga ugovarala putem ugovora o javnoj nabavi usluga (u slučaju da izvršitelji usluge imaju registriran obrt ili firmu) ili putem ugovora o djelu (autorskog ugovora) u slučaju angažmana osobe koja nema registriran poslovni subjekt. U pripremi projekta na ovaj poziv knjižnica je prikupila ponude potencijalnih izvršitelja, među kojima su i fizičke osobe, čiji angažman bi se u provedbi projekta ugovarao putem ugovora o djelu. S obzirom na specifičan kontekst, a provodeći učinkovitu javnu nabavu i ekonomično trošenje javnih sredstava, može li knjižnica kao obveznik ZJN provesti pojedinačne postupke jednostavne nabave, primjenjujući odredbe Pravilnika o provedbi postupka jednostavne nabave, i ugovoriti izvršitelje ovih usluga izravno (putem ugovora o izvršenju usluge ili ugovora o djelu), bez posredovanja tvrtke/gospodarskog subjekta? **ODGOVOR:**Predmet nabave se definira na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu. Pri nabavi usluga edukacija iz predmetnog upita, iste je potrebno planirati kao jedan predmet nabave na razini projekta, pri čemu naručitelji mogu podijeliti predmet nabave na grupe na temelju objektivnih kriterija. |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Je li trošak najma prostora za skladištenje knjižne građe prihvatljiv?**ODGOVOR:**Trošak najma prostora za skladištenje knjižne građe prihvatljiv je kao neizravni trošak, s obzirom da ga nije moguće nedvojbeno i izravno povezati s jednom ili više projektnih aktivnosti, već s provedbom projekta u cjelini.  |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Je li nužno osigurati garažiranje bibliobusa? Ako jest, je li trošak najma garaže prihvatljiv?**ODGOVOR:**Nužnost garažiranja bibliobusa nije propisana Uputama za prijavitelje, no nabavljanje, opremanje i provedba programa provode se sukladno Standardu za narodne knjižnice, te bi se trošak najma garaže smatrao neizravnim troškom, s obzirom da ga nije moguće nedvojbeno i izravno povezati s jednom ili više projektnih aktivnosti, već s provedbom projekta u cjelini.  |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Poštovani, moraju li se u aktivnosti 1 vezati nabava vozila s nabavom informatičke opreme i nabavom knjižnične građe ili mogu biti odvojene nabave? Također, je li predviđeno plaćanje putnih troškova za aktivnosti koje će se odvijati na području županije (izvan sjedišta ustanove), i je li izravni trošak? **ODGOVOR:**Predmet nabave se definira na način da predstavlja tehničku, tehnološku, oblikovnu, funkcionalnu ili drugu objektivno odredivu cjelinu. S obzirom na navedeno, nije potrebno spajati u isti predmet nabave nabavu vozila s nabavom informatičke opreme i nabavom knjižnične građe. Ukoliko naručitelj navedeno odluči spojiti, potrebno je isto podijeli na grupe. Vezano uz pitanja nabave za svaki pojedini ugovor, navodimo da će Korisnici biti dužni nakon potpisa Ugovora o dodjeli bespovratnih sredstava PT-u 2 dostaviti plan nabave, gdje će po potrebi zaprimiti od PT2 dodatne komentare na planirane predmete nabava u projektu.Putni troškovi koji su nastali, a povezani su s obveznim aktivnostima koje se provode u sklopu projekta (primjerice, direktno su vezani i nužni za provedbu radionice) smatraju se izravnim troškom uz ispunjavanje ostalih uvjeta prihvatljivosti troška koji će biti navedeni u Ugovoru o bespovratnim sredstvima. |
|  | **UPUTE ZA PRIJAVITELJE****2. PRAVILA PDP-A****2.6 Prihvatljivost Prijavitelja/Partnera i formiranje Partnerstva****2.6.2 Formiranje Partnerstva i prihvatljivi Partneri** |
|  | **PITANJE:**Jesu li regionalne razvojne agencije prihvatljivi partneri?**ODGOVOR:**Regionalne razvojne agencije prihvatljivi su partneri ako su pravne osobe javnog ili privatnog prava koje su na dan podnošenja projektnog prijedloga registrirane za obavljanje djelatnosti u Republici Hrvatskoj najmanje 12 mjeseci, upisane kao ustanove u Sudskom registru te zadovoljavaju i ostale uvjete prihvatljivosti koje su navedene u natječajnoj dokumentaciji Poziva. |
|  | **UPUTE ZA PRIJAVITELJE****2. PRAVILA PDP-A****2.6 Prihvatljivost Prijavitelja/Partnera i formiranje Partnerstva** |
|  | **PITANJE:**Smatra li se kolizijom ukoliko se prijavi više ustanova s područja određene matičnosti? **ODGOVOR:**Ovim Pozivom nije propisano ograničenje broja potencijalnih prijavitelja koji se nalaze na određenom području matičnosti. Napominjemo kako nadležna matična razvojna služba od koje potencijalni prijavitelj mora ishoditi suglasnost za provedbu projekta, zadržava pravo istu i uskratiti. |
|  | **UPUTE ZA PRIJAVITELJE****2. PRAVILA PDP-A****2.6 Prihvatljivost Prijavitelja/Partnera i formiranje Partnerstva** |
|  | **PITANJE:**Smatra li se problematičnim ukoliko JLRS koji potpisuje Obrazac 4 (održivost) nije Partner na projektu već je Partner druga JRS, tj. druga županija?**ODGOVOR:**Ovim Pozivom nije propisano da jedinica lokalne ili područne (regionalne) samouprave koja će se obvezati na osiguranje financijskih sredstava za troškove financiranja usluge pokretne knjižnice (bibliobusa) i pripadajuće opreme u razdoblju održivosti, mora biti partner na projektu. Napominjemo kako uloga prijavitelja i partnera u provedbi mora biti jasno naznačena u projektnom prijedlogu. |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
|  | **PITANJE:**U okviru prijašnjeg Poziva nabavili smo bibliokombi te razvili pripadajuće aktivnosti. S obzirom da su bibliokombi i dosadašnje aktivnosti vrlo dobro prihvaćeni, zanima nas je li na ovaj Poziv moguće prijaviti projekt bez ponovne nabave vozila, već isključivo s prijedlogom aktivnosti koje bi nadogradile postojeće te omogućile razvoj novih sadržaja?**ODGOVOR:**U okviru projektnog prijedloga obavezna je provedba svih aktivnosti koje su navedene pod točkom 2.5. Uputa za prijavitelje.  |
|  | **UPUTE ZA PRIJAVITELJE****2. PRAVILA PDP-A****2.1 Specifični ciljevi PDP-a s ciljnim skupinama i pokazateljima****2.2 Dokazivanje ciljne skupine** |
|  | **PITANJE:**Koji dokument je prihvatljiv jednakovrijedan pokazatelj za maloljetnike koji nemaju ni osobnu ni putovnicu? **ODGOVOR:**Osim preslike osobne iskaznice, prihvaćao bi se i drugi dokument izdan od strane službene institucije RH, a iz kojeg je moguće utvrditi identitet, dob te prebivalište ili boravište na području RH (npr. potvrda o prebivalištu ili boravištu). |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
|  | **PITANJE:**Projektom je obvezno nabaviti pokretnu knjižnicu?**ODGOVOR:**Projektom je obvezno nabaviti pokretnu knjižnicu te u toj, novonabavljenoj pokretnoj knjižnici, provesti i minimalno jedan program namijenjen pripadnicima ranjivih skupina u svrhu poticanja čitanja i razvoja čitalačke pismenosti. Naime, u okviru aktivnosti „Razvoj usluge pokretne knjižnice“ propisan je obavezan mjerljiv ishod „Nabavljen bibliobus”. U ovaj mjerljivi ishod ubraja se bibliobus koji je korisnik nabavio u svrhu razvoja bibliobusne službe, opremljen sukladno Standardu za narodne knjižnice u RH (NN 103/21). Nadalje, u okviru aktivnosti „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti“ propisan je obavezni mjerljivi ishod „Provedeni programi poticanja čitanja i razvoja čitalačke pismenosti pripadnika ranjivih skupina u pokretnoj knjižnici”. Korisnik mora provesti minimalno jedan program u pokretnoj knjižnici nabavljenoj u okviru projekta, jer će u suprotnom PT2 izvršiti financijsku korekciju na razini ukupno odobrenih troškova aktivnosti „Razvoj usluge pokretne knjižnice“. |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Je li prihvatljiv trošak vanjske usluge konzultanata u sklopu aktivnosti „Upravljanje projektom i administracija“? **ODGOVOR:**Troškovi upravljanja projektom su neizravni troškovi. Uputama za prijavitelje nisu propisana ograničenja u vezi mogućnosti angažiranja vanjskog stručnjaka (vanjske usluge) za aktivnost upravljanja projektom. Napominjemo da je za određivanje prihvatljivosti troškova potrebno uzeti u obzir Pravilnik o prihvatljivosti troškova u okviru ESF+-a te PDP-om utvrđene uvjete prihvatljivosti troškova. |
|  | **PRIJAVNI OBRAZAC UZ UPUTE ZA POPUNJAVANJE U SUSTAVU EKOHEZIJA ZA PROGRAM UČINKOVITI LJUDSKI POTENCIJALI 2021. - 2027.****Kartice “Proračun” i “Aktivnosti”** |
|  | **PITANJE:**U sustavu eKohezija, dio PRORAČUN, aktivnost „Upravljanje projektom“ ostaje prazna, odnosno ne opisuje se? Ili se mora dodati stavka troška, opisati aktivnost, uz iznos troška 0,00 eura?**ODGOVOR:**U proračun projekta u dijelu „Upravljanje projektom i administracija“ ne unose se troškovi, budući da su to neizravni troškovi. Neizravni troškovi se ne unose u proračun, jer će ih sustav obračunati automatski (primjenom fiksne stope) i pridodati proračunu projekta u kartici „Sažetak proračuna" rubrika: Iznos fiksne stope. Napominjemo kako je samu aktivnost “Upravljanje projektom i administracija” potrebno razraditi u dijelu Prijavnog obrasca, pod karticom “Aktivnosti”. |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Je li u okviru izravnih troškova za specifični cilj 2 prihvatljiv trošak softvera za provedbu programa?**ODGOVOR:**Molimo da se pitanje postavi kroz službena pitanja konkretnije i s više informacija o planiranom softveru kako bi se eventualno moglo procijeniti spada li isti u neke od prihvatljivih troškova navedenih u okviru specifičnog cilja 2.  |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi****2.7 Prihvatljivost troškova** |
|  | **PITANJE:**Mogu li partneri u projektu provoditi programe za ranjive skupine ili ih mora provoditi narodna knjižnica?**ODGOVOR:**Programe narodnih knjižnica namijenjene pripadnicima ranjivih skupina u svrhu poticanja čitanja i razvoja čitalačke pismenosti provode narodne knjižnice, a u provedbi mogu sudjelovati i partneri. Uloga prijavitelja i partnera u provedbi projekta mora biti jasno naznačena. Napominjemo kako troškovi podugovaranja (nabava dobara, usluga, radova) samih korisnika i/ili partnera nisu prihvatljivi. |
|  | **UPUTE ZA PRIJAVITELJE****3. POSTUPAK PRIJAVE****3.1. Izgled, sadržaj i podnošenje projektnog prijedloga****IZJAVA JEDINICE LOKALNE ILI PODRUČNE (REGIONALNE) SAMOUPRAVE O FINANCIRANJU USLUGE POKRETNE KNJIŽNICE (OBRAZAC 4)** |
|  | **PITANJE:**Ukoliko bibliobus sufinancira veći broj JLS i jedna JRS je li potrebno da Obrazac 4 potpišu sve JLS i JRS ili ona koja većinski sufinancira?**ODGOVOR:**Izjavom jedinice lokalne ili područne (regionalne) samouprave o financiranju usluge pokretne knjižnice (Obrazac 4) se određena jedinica lokalne ili područne (regionalne) samouprave obvezuje da će, u skladu sa člankom 10., stavkom 4. Zakona o knjižnicama i knjižničnoj djelatnosti (NN 17/19, NN 98/19, NN 114/22, NN 36/24) te uvjetima natječajne dokumentacije Poziva na dostavu projektnih prijedloga „Čitanjem do uključivog društva“, u razdoblju od 3 (tri) godine nakon završetka provedbe Projekta, osigurati financijska sredstva za troškove financiranja usluge pokretne knjižnice (bibliobusa) i pripadajuće opreme, a za nabavu kojih su Korisniku (narodnoj knjižnici) dodijeljena bespovratna sredstva tijekom provedbe Projekta. Sukladno navedenom, ako više jedinica lokalne ili područne (regionalne) samouprave osigurava sredstva za financiranje usluge pokretne knjižnice i pripadajuće opreme u razdoblju održivosti, potrebno je u okviru projektnog prijedloga dostaviti zasebnu Izjavu za svaku od tih JLP(R)S koje preuzimaju obvezu sufinanciranja troška usluge pokretne knjižnice. |
|  | **UPUTE ZA PRIJAVITELJE****2. PRAVILA PDP-A** |
|  | **PITANJE:**Je li propisano s koliko aktivnosti u projektu mora sudjelovati partner te koliko sredstava može/mora biti korišteno za aktivnosti koje provodi partner? **ODGOVOR:**Navedeno nije propisano natječajnom dokumentacijom Poziva. |
|  | **UPUTE ZA PRIJAVITELJE****2. PRAVILA PDP-A****2.1. Specifični ciljevi PDP-a s ciljnim skupinama i pokazateljima** |
|  | **PITANJE:**Poštovani, doprinosi zadanom pokazatelju 2. specifičnog cilja Poziva „Broj pripadnika ranjive/ih skupine/a koji su sudjelovali u projektnim aktivnostima“ odnosi li se taj broj na 12 ili na  36 mjeseci?**ODGOVOR:**U okviru Specifičnog cilja 2, propisana minimalna vrijednost pokazatelja SF.3.4.08.08-02 „Broj pripadnika ranjive/ih skupine/a koji su sudjelovali u projektnim aktivnostima” iznosi 100 (osoba-pripadnika ranjivih skupina). Dakle, prijavitelj/korisnik mora imati minimalno 100 osoba (pripadnika ciljne skupine/ciljnih skupina) koje su sudjelovale u projektnim aktivnostima bez obzira na postignutu razinu sudjelovanja. Navedena vrijednost se mora ostvariti do kraja provedbe projekta, bez obzira je li provedba trajala 12 ili 36 mjeseci. Napominjemo kako se sukladno kriteriju 1.1., dodatan doprinos projektnog prijedloga pokazatelju „Broj pripadnika ranjive/ih skupine/a koji su sudjelovali u projektnim aktivnostima” - dodatno boduje.  |
|  | **UPUTE ZA PRIJAVITELJE****2. PRAVILA PDP-A****2.6 Prihvatljivost Prijavitelja/Partnera i formiranje Partnerstva** |
|  | **PITANJE:**Poštovani, je li ispravno tumačenje da se NKČ koje su u prethodnom pozivu provele projekt mogu ponovno prijaviti i opet nabaviti bibliobus?**ODGOVOR:**Pravilima PDP-a nije propisano da narodne knjižnice koje su provele projekte u okviru Poziva „Čitanjem do uključivog društva” (REF. BR. POZIVA: UP.02.1.1.15), OPULJP 2014. - 2020., ne mogu biti prijavitelji i na ovaj Poziv.  |
|  | **UPUTE ZA PRIJAVITELJE****2. PRAVILA PDP-A****1.1. Strateški okvir****2.5 Prihvatljive projektne aktivnosti i mjerljivi ishodi** |
|  | **PITANJE:**Poštovani, knjižnice već imaju bibliobuse. Je li nužno da ova vozila budu dio projekta ?**ODGOVOR:**Ministarstvo kulture i medija donijelo je 2023. godine „Program razvoja mreže pokretnih knjižnica u Republici Hrvatskoj od 2023. do 2032.” Analizom stanja je utvrđena nedostatna pokrivenost stanovnika Republike Hrvatske knjižničnom uslugom te kako upravo pokretne knjižnice predstavljaju primjeren i racionalan oblik nadopune knjižničnih usluga u RH. U RH čak 11 županija nema uspostavljenu županijsku bibliobusnu službu. Prema viziji desetogodišnjeg razvoja mreže pokretnih knjižnica u RH (2023. – 2032.) sve županije u Republici Hrvatskoj imat će uspostavljenu mrežu pokretnih knjižnica za optimalnu dostupnost knjižnične građe i usluga u naseljima sukladno čl. 10., st. 4. Zakona o knjižnicama i knjižničnoj djelatnosti (NN 17/19, NN 98/19, NN 114/22, NN 36/24) koji glasi: „U svrhu osiguranja knjižnične usluge za svako naselje, općine i gradovi dužni su, zajedno sa županijom na čijem su području, osigurati uslugu pokretne knjižnice koja se pruža svim korisnicima koji žive na udaljenim područjima tih općina, gradova i županije, sukladno ovom Zakonu i propisanim standardima iz članka 12. stavka 2. ovoga Zakona”.Sukladno ***Programu***, Pozivom se podupiru aktivnosti 2.1.1.1 i 2.1.1.2. usmjerene na nabavu i opremanje bibliobusa za postojeće bibliobusne službe (radi zamjene zastarjelih bibliobusa i osnaživanja postojećih službi novim vozilima) te na osnivanje bibliobusnih službi u županijskim matičnim narodnim knjižnicama koje ih nemaju niti su trenutno u procesu njihova osnivanja. U okviru aktivnosti „Razvoj usluge pokretne knjižnice“ propisan je obavezan mjerljiv ishod „Nabavljen bibliobus”. U ovaj mjerljivi ishod ubraja se bibliobus koji je korisnik nabavio u svrhu razvoja bibliobusne službe, opremljen sukladno Standardu za narodne knjižnice u RH (NN 103/21). Nadalje, u okviru aktivnosti „Provedba programa narodnih knjižnica namijenjenih pripadnicima ranjivih skupina u svrhu poticanja čitanja i razvoja čitalačke pismenosti“ propisan je obavezni mjerljivi ishod „Provedeni programi poticanja čitanja i razvoja čitalačke pismenosti pripadnika ranjivih skupina u pokretnoj knjižnici”. Korisnik mora provesti minimalno jedan program u pokretnoj knjižnici nabavljenoj u okviru projekta, jer će u suprotnom PT2 izvršiti financijsku korekciju na razini ukupno odobrenih troškova aktivnosti „Razvoj usluge pokretne knjižnice“. **Bibliobusi koji se ne nabavljaju u okviru ovog Poziva ne mogu biti dio projekta koji se prijavljuje. Projektom je obvezno nabaviti pokretnu knjižnicu te u toj, novonabavljenoj pokretnoj knjižnici, provesti i minimalno jedan program namijenjen pripadnicima ranjivih skupina u svrhu poticanja čitanja i razvoja čitalačke pismenosti.** |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
|  | **PITANJE:**Jesu li pod dozvoljene aktivnosti moguće samo provedba programa (od 10 šk. sati) ili je prihvatljivo provoditi i jednokratne radionice, ukoliko je dodaju li se onda iste kao nova aktivnost u SC 2, i jesu li dozvoljena događanja kao što su predstave, nastupi glumaca, mađioničara i sl.**ODGOVOR:**Pozivom je predviđena provedba programa narodnih knjižnica, pri čemu svaki treba trajati minimalno 10 školskih sati. Dodatne aktivnosti nisu prihvatljive. Slijedom navedenog, jednokratne radionice ne spadaju pod predviđene obavezne aktivnosti, te samim time nisu prihvatljive. U sklopu održavanja pojedinih programa, provoditelji programa mogu surađivati s umjetnicima na način da sudjelovanja i prisustvovanja istih budu integrativni dio programa koji se provode u sklopu obavezne aktivnosti, a u svrhu poticanja čitanja i razvoja čitalačke pismenosti. |
|  | **UPUTE ZA PRIJAVITELJE****2. PRAVILA PDP-A****2.2 Dokazivanje ciljne skupine** |
|  | **PITANJE:**OSI – moraju li imati neki određeni stupanj invaliditeta ili je dovoljan bilo koji (I-IV) da osobe uđu u Projekt?**ODGOVOR:**Stupanj invaliditeta nije određen Uputama za prijavitelje, a dokazna dokumentacija dokazivanja pripadnosti ciljnoj skupini propisana je u poglavlju 2.2. Uputa za prijavitelje. |
|  | **UPUTE ZA PRIJAVITELJE****2. PRAVILA PDP-A** **2.4 Iznosi i intenziteti bespovratnih sredstava po pojedinačnom projektnom prijedlogu** |
|  | **PITANJE:**Je li moguće dobiti predujam za kupnju bibliokombija? I ako da, u kojem postotku?**ODGOVOR:**Za troškove nabave pokretne knjižnice i pripadajuće opreme predviđena je metoda plaćanja, a koja je definirana čl. 5.16 Ugovora o dodjeli bespovratnih sredstava.  |
|  | **UPUTE ZA PRIJAVITELJE****2. PRAVILA PDP-A****2.7 Prihvatljivost troškova** |
|  | **PITANJE:**Poštovani, imamo profesora koji bi održao ciklus radionica, no zanima nas možemo li ga u projektu voditi preko ugovora o djelu. Nema svoju tvrtku. Profesor nema e-račun.**ODGOVOR:**Moguće je angažiranje vanjskih stručnjaka putem ugovora o djelu, poštujući odredbe nacionalnog zakonodavstva, uz poštivanje načela transparentnosti i izbjegavanja sukoba interesa.Pritom napominjemo kako nije prihvatljivo podugovaranje samih korisnika i/ili partnera.   |
|  | **UPUTE ZA PRIJAVITELJE****2. PRAVILA PDP-A****2.5 Prihvatljive projektne aktivnosti i mjerljivi ishodi** |
|  | **PITANJE:**Možemo li 10 sati (svakog) programa rasporediti kako bude odgovaralo sudionicima? Npr. 5x2 školska sata.**ODGOVOR:**Programi moraju vrstom, sadržajem i načinom provedbe odgovarati interesima, mogućnostima i potrebama sudionika. Svaki pojedini program treba trajati minimalno 10 školskih sati (1 školski sat = 45 minuta), a dinamiku održavanja potrebno je prilagoditi potrebama i mogućnostima sudionika. |
|  | **UPUTE ZA PRIJAVITELJE** **2. PRAVILA PDP-A** **2.1. Specifični ciljevi PDP-a s ciljnim skupinama i pokazateljima**  |
|  | **PITANJE:**Ukoliko sudionici dolaze 5x2 sata - potpisuju li se 5 puta ili 10 za svaki sat? ili je bitan samo datum?**ODGOVOR:**Sudionici ne moraju potpisivati listu posebno za svaki odrađeni sat radionice u istom danu, već je dovoljno da potpisnu listu potpišu za taj dan, odnosno za dio radionice održan u jednom intervalu istog dana (ukoliko se radionica provodi u razdvojenim modulima istog dana).Podsjećamo kako svaka potpisna lista treba sadržavati informaciju o sudionicima, nazivu i mjestu održavanja programa narodne knjižnice. Također, kako bi se mogla utvrditi razina sudjelovanja, za svaki termin održavanja programa potrebno je izraditi potpisnu listu s jasno navedenim datumom i vremenom trajanja (min. 45 minuta), sukladno Opisu programa narodne knjižnice. |